Wid-ak-agi i yettmeslayen s tmaziɣt, ladɣa wid i tt-yessemrasen, drus yid-sen akka tura, acku taɛrabt tebda la tesentay tuccar-is ciṭuḥ, ciṭuḥ, seg leqrun ilemmasen. Ay-agi i dyettbeginen imezdaɣ n tmurt n tmazɣa, aẓar-nsen d amaziɣ : amur ameqran seg wid yettmeslayen s taɛrabt akk d « Imaziɣen ttuɛerben » seg wacḥal aya. Deg laṣel, tamaziɣt tuɣ-d merra tamurt n tmazɣa akked nezṛuft, neɣ akken nniḍen (deg umezruy akked tusnemdant) nezmer ad d-nini mebla cekk, imezdaɣ n Tefriqt n Ugafa merra d Imaziɣen. Lamaɛna deg uswir imetti-adelsan (socio-culturelles) akka tura, tamaziɣt akked wakken atilliḍ d Amaziɣ, qnen ɣer temnaḍt yettmeslayen s tmaziɣt, i yeɛnan ciṭuḥ kan seg yimezdaɣ-agi (ciṭuḥ-agi sɛan azal). Ma yella d wid-ak-nni i yettaran iman-nsen d Iɛraben (ilaq ad ten-ḥseb aken-nni), acku d Iɛraben ama deg tutlayt, ama deg yedles akked tmagit-nsen.